# PASLAUGŲ PIRKIMO–PARDAVIMO SUTARTIs

2024 m. d.

Šilalė

**Šilalės rajono savivaldybės administracija**, juridinio asmens kodas 188773720, kurios buveinė įregistruota adresu: J. Basanavičiaus g. 2-1, 75138 Šilalė, kuriai atstovauja Šilalės rajono savivaldybės administracijos direktorius Andrius Jančauskas, veikiantis pagal Šilalės rajono savivaldybės administracijos nuostatus (toliau – Pirkėjas), ir

**UAB „Eurointegracijos projektai“**, juridinio asmens kodas 142122047, kurios registruota buveinė yra Vilniaus g. 4, Vilnius, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama ....., veikiančios pagal 2023 m. birželio 28 d. įgaliojimą Nr. EPĮG23/06/28 (toliau – Paslaugų teikėjas), toliau kartu šioje paslaugų pirkimo–pardavimo sutartyje vadinamos Šalimis, o kiekviena atskirai – Šalimi, sudarė šią paslaugų pirkimo–pardavimo sutartį, toliau vadinamą Sutartimi, ir susitarė dėl toliau išvardintų sąlygų.

# 1. SUTARTIES OBJEKTAS

* 1. Sutarties objektas – Tūkstantmečio mokyklų programos mokymų ir ugdymo veiklų ir užsiėmimų organizavimas paslaugos (toliau – paslaugos). Sutarties objektas skaidomas į dalis:

1.1.1. Mokyklų darbuotojų vadybos ir lyderystės kompetencijų stiprinimas mokymų paslaugos;

1.1.2. Mokyklų darbuotojų kompetencijų stiprinimas įtraukiojo ugdymo srityje mokymų paslaugos;

1.1.3. Mokyklų darbuotojų kompetencijų STEAM ugdymo srityje stiprinimas mokymų paslaugos;

* 1. Teikiamų paslaugų apimtys kiti reikalavimai ir savybės nurodytos Sutarties 1 priede „Techninėje specifikacijoje“ (toliau – techninė specifikacija).
  2. Paslaugų teikėjas Paslaugas organizuoja pagal su Pirkėjų iš anksto suderintą Tvarkaraštį, kaip numatyta šios Sutarties 1 priedo „Techninė specifikacija” 3.1.1.1 punkte.

# 2. SUTARTIES VYKDYMO PRADŽIA IR terminai

2.1. Sutartis įsigalioja šalims ją pasirašius bei Paslaugų teikėjui pateikus sutarties įvykdymo užtikrinimą 5 skyriuje nustatyta tvarka ir galioja iki visiško šalių įsipareigojimų įvykdymo.

2.2. Paslaugos turi būti suteiktos pagal su Paslaugų gavėju iš anksto suderintą tvarkaraštį (paslaugų datos ir laikas derinamas su Šilalės rajono savivaldybės administracijos Švietimo, kultūros ir sporto skyriumi), bet ne vėliau negu **iki 2026 m. kovo 30 d.** Pirkimo sutarties vykdymo metu dėl ne nuo tiekėjo priklausiančių aplinkybių gali būti pratęstas paslaugų teikimo terminas, bet ne ilgiau kaip 6 (šešiems) mėn., su sąlyga, jeigu bus pratęsta projekto „Tūkstantmečio mokyklos II“ finansavimo sutartis, pagal kurią teikiamas finansavimas pirkimo sutarčiai vykdyti.

2.3. Sutarties galiojimo trukmė yra 21 (dvidešimt vienas) mėnesis nuo sutarties įsigaliojimo dienos arba iki visiško sutartinių įsipareigojimų įvykdymo.

2.4. Nesuteikus paslaugos nustatytais terminais, bus laikoma, kad tai yra esminis Sutarties pažeidimas.

# 3. PASLAUGŲ KAINA IR KAINODAROS TAISYKLĖS

3.1. Sutarčiai taikoma fiksuoto įkainio kainodara.

3.2. Į paslaugų teikimo kainą / įkainį įskaičiuojamos visos išlaidos pagal techninę specifikaciją bei įskaičiuojamas visų duomenų surinkimas, visa informacija ar medžiagos, kurios reikalingos Paslaugoms suteikti, išlaidos ir visi mokesčiai bei visos sutarčiai įvykdyti reikalingos sąnaudos, kurias Tiekėjas patirs (gali patirti) vykdydamas Sutartį.

Jei suma skaičiais neatitinka sumos žodžiais, teisinga laikoma suma žodžiais.

3.3. Sutarties kainą/įkainį sudaro*:*

3.3.1. ***I pirkimo objekto dalis –*** Mokyklų darbuotojų vadybos ir lyderystės kompetencijų stiprinimo mokymų paslaugos – sutarties vertė sutarties galiojimo laikotarpiu – 34953,20 EUR (trisdešimt keturi tūkstančiai devyni šimtai penkiasdešimt trys eurai 20 ct) be PVM, PVM netaikomas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Paslaugų pavadinimas** | **Preliminarus dalyvių skaičius /grupių skaičius** | **Mokymų trukmė** | **1 akad.**  **val.**  **kaina, Eur be PVM** | **PVM, Eur** | **1 akad.**  **val.**  **kaina, Eur su PVM** | **Suma**  **Eur be PVM** | **PVM** | **Suma**  **Eur su PVM** |
| ***1*** | ***2*** | ***3*** | ***4*** | ***5*** | ***6*** | ***7=3x4*** | ***8*** | ***9=3x6*** |
| Mokymai pasidalytosios lyderystės tema (komandos formavimas, kolegialus mokymasis, atsakomybių prisiėmimas ir pasidalinimas) | 25 / 1 | 40 | 127,41 | - | 127,41 | 5096,40 | - | 5096,40 |
| Lyderystės kompetencijų tobulinimas per praktinius mokymus | 25 / 1 | 40 | 125,63 | - | 125,63 | 5025,20 | - | 5025,20 |
| Stažuotės pedagogams Lietuvoje ir užsienyje | 25 / 1 | 40 | 620,79 | - | 620,79 | 24831,60 | - | 24831,60 |
| **IŠ VISO:** |  |  |  |  |  | 34953,20 | - | 34953,20 |
|  |  |  |  |  |  |  |  |  |

3.3.2. ***II pirkimo objekto dalis –*** Mokyklų darbuotojų kompetencijų stiprinimas įtraukiojo ugdymo srityje mokymų paslaugos – sutarties vertė sutarties galiojimo laikotarpiu – 31400,00 EUR (trisdešimt vienas tūkstantis keturi šimtai eurų 0 ct) be PVM, PVM netaikomas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Paslaugų pavadinimas** | **Preliminarus dalyvių skaičius /grupių skaičius** | **Mokymų trukmė** | **1 akad.**  **val.**  **kaina, Eur be PVM** | **PVM, Eur** | **1 akad.**  **val.**  **kaina, Eur su PVM** | **Suma**  **Eur be PVM** | **PVM** | **Suma**  **Eur su PVM** |
| ***1*** | ***2*** | ***3*** | ***4*** | ***5*** | ***6*** | ***7=3x4*** | ***8*** | ***9=3x6*** |
| Mokytojų, švietimo pagalbos specialistų kompetencijos stiprinimas, skatinant naudoti inovatyvius ir modernius mokymo metodus, pasinaudojant išmaniomis mokymo priemonėmis | 25 / 1 | 40 | 146, 66 | - | 146, 66 | 5866,40 | - | 5866,40 |
| Integruoto turinio kūrimas: teorija ir praktika | 20 / 1 | 60 | 120,50 | - | 120,50 | 7230,00 | - | 7230,00 |
| Gabių vaikų ugdymas ir aukšto intelektinio potencialo išnaudojimas: įvertinimas (atpažinimas), modeliai ir praktinis pritaikomumas | 25 / 1 | 40 | 146,66 | - | 146,66 | 5866,40 | - | 5866,40 |
| Mokymai / metodika vadovams, pedagogams ir pagalbos mokiniui specialistams, kaip kurti bendradarbiavimo, savitarpio pagalbos kultūrą mokykloje, stiprinti komandinį darbą, tėvų gebėjimą priimti pagalbą | 25 / 1 | 40 | 145,98 | - | 145-98 | 5839,20 | - | 5839,20 |
| Mokymai dėl sensorinių priemonių panaudojimo galimybių ugdymo procese | 25 / 1 | 40 | 164,95 | - | 164,95 | 6598,00 | - | 6598,00 |
| **IŠ VISO:** |  |  |  |  |  | 31400,00 | - | 31400,00 |

3.3.4**. *IV pirkimo objekto dalis –*** Mokyklų darbuotojų kompetencijų STEAM ugdymo srityje stiprinimas mokymų paslaugos – sutarties vertė sutarties galiojimo laikotarpiu – 6896,00 EUR (šeši tūkstančiai aštuoni šimtai devyniasdešimt šeši eurai 0 ct) be PVM, PVM netaikomas.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Paslaugų pavadinimas** | **Preliminarus dalyvių skaičius /grupių skaičius** | **Mokymų trukmė** | **1 akad.**  **val.**  **kaina, Eur be PVM** | **PVM, Eur** | **1 akad.**  **val.**  **kaina, Eur su PVM** | **Suma**  **Eur be PVM** | **PVM** | **Suma**  **Eur su PVM** |
| ***1*** | ***2*** | ***3*** | ***4*** | ***5*** | ***6*** | ***7=3x4*** | ***8*** | ***9=3x6*** |
| Vadovų ir pedagogų STEAM kompetencijų tobulinimas / stiprinimas, kvalifikacijos kėlimas, mokymai įrengtose laboratorijose (dėl įrangos ir jos panaudojimo galimybių) | 25 / 1 | 40 | 172,40 | - | 172,40 | 6896,00 | - | 6896,00 |
| **IŠ VISO:** |  |  |  |  |  | 6896,00 | - | 6896,00 |

3.4. Sutarties kaina /įkainis gali būti peržiūrėta žemiau nurodytu atveju:

3.4.1. bet kuri Sutarties Šalis Sutarties galiojimo metu turi teisę inicijuoti Sutartyje numatytos kainos perskaičiavimą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 3.5 punkte, padidėja arba sumažėja 5 (penkiais) procentais. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis ir Lietuvos Respublikos teisės aktais, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo;

3.4.2. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą Pradinės sutarties vertę;

3.4.3. perskaičiuotoji kaina taikoma paslaugoms teikiamoms po to, kai Šalys sudaro susitarimą dėl kainos perskaičiavimo.

3.5. Nauja kaina/įkainis apskaičiuojama pagal formulę:

*, kur*

a – kaina (Eur be PVM)) (jei ji jau buvo perskaičiuota, tai po paskutinio perskaičiavimo).

a1 – perskaičiuota (pakeista) kaina (Eur be PVM)

k – Pagal Vartotojų kainų indeksą *(10 švietimas)* apskaičiuotas Vartotojų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

, (proc.) kur

Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas Vartotojų kainų indeksas (10 švietimas);

Indpradžia – laikotarpio pradžios datos (mėnesio) Vartotojų kainų indeksas (10 švietimas). Pirmojo perskaičiavimo atveju laikotarpio pradžia (mėnesis) yra Sutarties įsigaliojimo dienos metų mėnesio. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės metų mėnuo;

3.5.1. skaičiavimams Vartotojų kainų indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno**skaitmens po kablelio, o apskaičiuota kaina „a“ suapvalinama iki **dviejų** skaitmenų po kablelio;

3.5.2. vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

3.6. Vėlesnėms peržiūroms pirmosios peržiūros terminas netaikomas ir peržiūros dažnumas nėra ribojamas.

3.7. Padidėjus arba sumažėjus pridėtinės vertės mokesčio (PVM) tarifui Sutarties paslaugų kaina /įkainis gali būti atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas, Šalims pasirašant raštu papildomą susitarimą prie Sutarties. PVM tarifas nesuteiktoms Paslaugoms keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodyto tarifo įsigaliojimo dienos. Paslaugų teikėjas praranda teisę reikalauti perskaičiuoti Paslaugų, kurias jis dėl savo kaltės vėlavo (vėluoja) pateikti, kainą. Sutarties kainos perskaičiavimo formulė pasikeitus PVM tarifui:



 - Perskaičiuota Sutarties paslaugų kaina /įkainis (su PVM)

 - Sutarties paslaugų kaina /įkainis (su PVM) iki perskaičiavimo

A – Suteiktų prekių kaina/įkainis (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)

3.8. Dėl kitų mokesčių pasikeitimų Paslaugų kaina /įkainis keičiama nebus. Paslaugų kainai /įkainiui įtakos negali turėti terminų pažeidimas, darbo užmokesčio ir kitų panašių išlaidų išaugimas.

3.9. Paslaugų teikėjui už tinkamai suteiktas paslaugas bus mokama pagal faktiškai suteiktas paslaugas pagal Paslaugų teikėjo pasiūlyme nurodytus įkainius.

# 4. PASLAUGŲ PIĖMIMO–PERDAVIMO ir APMOKĖJIMO TVARKA

4.1. Paslaugų perdavimas ir priėmimas įforminamas Paslaugų perdavimo–priėmimo aktu (Sutarties Priedas Nr.3), kuris pasirašomas Paslaugų teikėjo ir Pirkėjo įgaliotų atstovų. Pirkėjas per 5 (penkias) darbo dienas nuo paslaugų perdavimo–priėmimo akto pateikimo jam dienos pasirašo šį aktą. Jei šio akto Pirkėjas per 5 (penkias) darbo dienas nepasirašo ir per šį terminą raštu nepateikia Paslaugų teikėjui motyvuotų pretenzijų dėl suteiktų paslaugų, laikoma, kad paslaugos suteiktos tinkamai ir akte nurodyta apimtimi, Pirkėjo priimtos ir Pirkėjas neturi jokių pretenzijų dėl jų, o Paslaugų teikėjas įgyja teisę į apmokėjimą už suteiktas paslaugas.

4.2. Paslaugų perdavimas ir priėmimas gali būti vykdomas **už faktiškai atliktas** Paslaugas **dalimis**, kaip numatyta šios Sutarties 1 priedo „Techninė specifikacija” 3.1.1.1 punkte.

4.3. Sutartį numatoma finansuoti iš Ekonomikos gaivinimo ir atsparumo didinimo priemonės (EGADP) bei Lietuvos Respublikos valstybės biudžeto lėšų (projektas „Tūkstantmečio mokyklos II“), kuriai reikalingi ilgesni nei 30 d. apmokėjimo terminai. Todėl numatoma, kad Pirkėjas privalo mokėti Paslaugų teikėjui sumą, patvirtintą Paslaugų teikėjo pateiktuose mokėjimo dokumentuose ne vėliau kaip per 60 (šešiasdešimt) dienų nuo tinkamų mokėjimo dokumentų gavimo dienos. Paslaugų teikėjo pateiktoje sąskaitoje-faktūroje turi būti nurodoma Sutarties data ir numeris.

4.4. Vykdant pirkimo Sutartį pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis arba tiekėjo pasirinktomis priemonėmis, jei teikiamos elektroninės sąskaitos faktūros, atitinka Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19). Paslaugos apmokėjimo tvarką nustato Lietuvos Respublikos finansų ministerija. Elektroninių sąskaitų faktūrų pateikimo išlaidas apmoka Paslaugų teikėjas.

4.5. Pirkėjas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.

4.6. Pirkėjas numato tiesioginio atsiskaitymo su subtiekėjais (jeigu jie pasitelkiami) galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties 7.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsikaitymo tvarka. Pirkėjas privalo mokėti subtiekėjui sumą, patvirtintą Paslaugų teikėjo pateiktame paslaugų perdavimo-priėmimo akte per 60 (šešiasdešimt) dienų nuo paslaugų suteikimo ir paruošimo tinkamam naudojimui dienos.

4.6. Paslaugų teikėjas turi teisę prieštarauti nepagrįstiems mokėjimams, pateikdamas raštišką tokio prieštaravimo Pirkėjui ir subtiekėjui pagrindimą.

4.7. Tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.

4.8. Visos teisės į sukurtą informacinį turinį turės būti perleistos Šilalės rajono savivaldybės administracijai.

**5. SUTARTIES ĮVYKDYMO UŽTIKRINIMAS**

5.1. Paslaugos teikėjas per 10 (dešimt) kalendorinių dienų nuo Sutarties pasirašymo dienos privalo pateikti Pirkėjui Sutarties įvykdymo užtikrinimą:

* + 1. Pavedimu į Užsakovo banko sąskaitą (gavėjas Šilalės rajono savivaldybės administracija (kodas 188773720) sąskaita LT85 4010 0445 0003 4492, „Luminor Bank“, AS bankas (mokėjimo paskirtyje nurodant informaciją apie pirkimo objektą);
    2. Pirmo pareikalavimo banko garantija;
    3. Draudimo bendrovės laidavimo draudimu.

Užtikrinimo suma **10 (dešimt) procentų** nuo **Sutarties vertės** (be PVM) sumai (kiekvienai pirkimo daliai).

5.2. Sutarties įvykdymo užtikrinimas taip pat galioja ir netesybų pagal šią Sutartį užtikrinimui: jei dėl Paslaugų teikėjo kaltės Pirkėjas patiria nuostolius, Pirkėjas turi teisę į Sutarties įvykdymo užtikrinimo dalį, atitinkančią nuostolių dydį.

5.3. Sutarties įvykdymo užtikrinimu garantuojama, kad Pirkėjui bus atlyginami nuostoliai, atsiradę dėl to, kad Paslaugų teikėjas neįvykdė sutartinių įsipareigojimų ar juos vykdė netinkamai.

5.4. Jei Sutarties įvykdymo užtikrinimas nepateikiamas per 5.1 punkte nustatytą terminą, Sutartis, nepaisant to, kad yra pasirašyta abiejų Šalių, laikoma nesudaryta ir neįsigalioja, o pagal Lietuvos Respublikos viešųjų pirkimų įstatymą tai yra laikoma atsisakymu sudaryti Sutartį.

# 6. PASLAUGŲ SUTARTIES ŠALIŲ TEISĖS IR PAREIGOS

6.1. **Pirkėjas įsipareigoja:**

6.1.1. Priimti tik kokybiškas ir reikalavimus atitinkančias Paslaugas, sumokėti už tinkamai ir laiku suteiktas Paslaugas Sutartyje numatytomis sąlygomis ir tvarka;

6.1.2. Pirkėjas įsipareigoja patikrinti visų suteiktų Paslaugų kiekį, ir kokybę;

6.1.3. Informuoti Paslaugos teikėją apie pastebėtus suteiktų Paslaugų trūkumus ir numatyti protingą su Paslaugos teikėju suderintą terminą šiems trūkumams pašalinti;

6.1.4. Nedelsiant pranešti Paslaugos teikėjui apie Sutarties sąlygų pažeidimą, kai tik toks pažeidimas yra nustatomas;

6.1.5. Paslaugos teikėjui sudaryti visas sąlygas, suteikti informaciją ar dokumentus, būtinus Sutarčiai vykdyti;

6.1.6. Pirkėjas turi užtikrinti, kad bet kokia informacija, kurią jis teikia Paslaugų teikėjui pagal Sutartį, būtų teisinga ir nedelsiant informuoti Paslaugų teikėją apie informacijos duomenų pasikeitimus;

6.1.7. Pirkėjas privalo Sutartyje nustatytomis sąlygomis ir tvarka laiku apmokėti Paslaugų teikėjo pateiktas sąskaitas.

**6.2. Pirkėjas turi teisę:**

6.2.1. Pirkėjas turi teisę duoti nurodymus ir instrukcijas, siekdamas užtikrinti tinkamą paslaugų teikimą;

6.2.2. Reikalauti, jog tinkamai, laiku ir kokybiškai būtų tiekiamos Paslaugos bei vykdomi kiti Sutartyje numatyti Paslaugos teikėjo įsipareigojimai, prižiūrėti Sutarties vykdymą ir teikti pastabas dėl jos vykdymo.

6.2.3. Išskaičiuoti netesybas (baudas, delspinigius) iš Paslaugos teikėjui mokėtinų sumų, jeigu jis jų per Pirkėjo nurodytą terminą nesumoka pats, t. y. Pirkėjas turi teisę iš pagal šią Sutartį Paslaugos teikėjui mokėtinų sumų išskaičiuoti netesybas ir tai nebus laikoma Pirkėjo įsipareigojimų nevykdymu ar netinkamu vykdymu bei pagrindu Paslaugos teikėjui sustabdyti jo įsipareigojimų vykdymą;

6.2.4. Pirkėjas privalo vykdyti kitus šioje Sutartyje nustatytus įsipareigojimus, taip pat visas teises, priskirtas Pirkėjui pagal galiojančius Lietuvos Respublikos įstatymus, LR Civilinį kodeksą ir kitus teisės aktus.

**6.3. Paslaugos teikėjas įsipareigoja:**

6.3.1. Suteikti paslaugas Pirkėjui pagal šią Sutartį ir techninę specifikaciją (kuri yra neatsiejama šios Sutarties dalis), savo rizika bei sąskaita kaip įmanoma rūpestingai bei efektyviai, įskaitant paslaugų teikimą pagal geriausius visuotinai pripažįstamus profesinius standartus ir praktiką, panaudojant visus reikiamus įgūdžius, žinias;

6.3.2. nedelsiant informuoti Pirkėją apie bet kurias aplinkybes, kurios trukdo ar gali sutrukdyti Paslaugų teikėjui suteikti Paslaugas;

6.3.3. užtikrinti, kad Sutarties sudarymo momentu ir visą jos galiojimo laikotarpį Paslaugų teikėjas ir (ar) jo darbuotojai turėtų reikiamą kvalifikaciją ir patirtį, reikalingą Sutarties vykdymui;

6.3.4. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;

6.3.5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą;

6.3.6. be raštiško Pirkėjo sutikimo vienašališkai nenutraukti Sutarties, išskyrus įstatymų nustatytus atvejus;

6.3.7. užtikrinti, kad Sutarties sudarymo momentu ir visą jos galiojimo laikotarpį Paslaugas teiktų reikiamas ir optimalus specialistų skaičius ir Paslaugos teikėjo ar subtiekėjo (-ų) (jei taikoma) specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingą norint kokybiškai ir laiku teikti paslaugas.

6.3.8. jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas įsipareigoja, kad Sutartį vykdys tik tokią teisę turintys asmenys.

6.3.9. Pirkėjui nurodžius suteiktų Paslaugų trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą suderintą su Paslaugų teikėju, kuris gali būti ne ilgesnis kaip 15 d. d.;

6.3.10. rūpestingai tvarkyti sąskaitas, įrašus ir kvitus, susijusius su Pirkėjo vykdomais mokėjimais pagal šią Sutartį. Pirkėjo prašymu Paslaugos teikėjas pateikia Pirkėjui ar nepriklausomam auditoriui ar kitai institucijai, turinčiai teisę gauti informaciją apie šios Sutarties vykdymą, visas sąskaitas, įrašus ir kvitus. Paslaugos teikėjas pateikia visus paaiškinimus, susijusius su išlaidomis, kurias Pirkėjas prašo paaiškinti;

6.3.11. Suteikti paslaugas per šioje Sutartyje numatytus terminus, laiku ir tinkamai vykdyti visas šioje Sutartyje numatytas sąlygas.

**6.4. Paslaugos teikėjas turi teisę:**

6.4.1. gauti suteiktų Paslaugų kainą su sąlyga, kad jis tinkamai ir laiku įvykdo visus šioje Sutartyje numatytus įsipareigojimus;

6.4.2. Paslaugos teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises.

**7. SUBTIEKĖJAI IR JŲ KEITIMO TVARKA**

7.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subtiekėjų (jeigu jie pasitelkiami) pavadinimus, kontaktinius duomenis ir jų atstovus. Pirkėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

7.2. Sutarties vykdymo metu, kai Subtiekėjas netinkamai vykdo įsipareigojimus Paslaugų teikėjui, taip pat tuo atveju, kai Subtiekėjas nepajėgus vykdyti įsipareigojimų Paslaugų teikėjui dėl iškeltos bankroto bylos, pradėtos likvidavimo procedūros ir pan. padėties, Paslaugų teikėjas gali pakeisti Subtiekėją. Paslaugų teikėjas gali keisti Sutarties priede nurodytus subtiekėjus tik prieš tai raštu pranešęs Pirkėjui apie tokio keitimo būtinybę ir gavęs jo raštišką sutikimą.

7.3. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

7.4. Jei Sutartyje keičiami Subtiekėjai, kurių pajėgumais kvalifikacijai pagrįsti rėmėsi Paslaugos teikėjas, kartu su informacija apie naujus Subtiekėjus turi būti pateikti naujo Subtiekėjo pašalinimo pagrindų nebuvimą ir atitiktį kvalifikaciniams reikalavimams patvirtinantys dokumentai. Anksčiau minėti dokumentai pateikiami tai dienai, kai Paslaugos teikėjas kreipiasi į Pirkėją su prašymu pakeisti Subtiekėjus. Pirkėjas reikalauja, kad naujo Subtiekėjo kvalifikacija būtų ne žemesnė nei buvo reikalaujama pirkimo dokumentuose

7.5. Pirkėjui sutikus su subtiekėjo pakeitimu, Pirkėjas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

7.6. Subtiekėjo keitimo tvarkos, numatytos Sutarties 7.4 punkte, pažeidimas laikomas esminiu Sutarties pažeidimu.

7.8. Subtiekėjų pasitelkimas nekeičia Paslaugos teikėjo atsakomybės dėl Sutarties vykdymo, todėl bet kokiu atveju Paslaugos teikėjas privalo būti atsakingas už Subtiekėjo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ir neveikimą.

**8. SPECIALISTŲ KEITIMO TVARKA**

8.1. Sutarties vykdymo metu, kai Paslaugos teikėjo specialistai (nurodyti Sutarties priede Nr. 3), atsakingi už Sutarties vykdymą, netinkamai vykdo įsipareigojimus ar atsiradus kitoms nenumatytoms aplinkybėms, Paslaugos teikėjas gali juos pakeisti kitais specialistais, kurių kvalifikacija tenkintų konkurso sąlygose specialistams keltus reikalavimus.

8.2. Specialistai keičiami tokia tvarka, kaip numatyta šios Sutarties 1 priedo „Techninė specifikacija” 3.1.1.4. punkte.

**9. ŠALIŲ ATSAKOMYBĖ**

9.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

9.2. Neatlikus apmokėjimo nustatytais terminais dėl Pirkėjo kaltės, paslaugos teikėjo pareikalavimu Pirkėjas privalo sumokėti Paslaugos teikėjui už kiekvieną uždelstą dieną 0,02 proc*.* delspinigių nuo laiku neapmokėtos sumos už kiekvieną uždelstą dieną.

9.3. Jei Paslaugos teikėjas ne dėl Pirkėjo kaltės vėluoja vykdyti savo įsipareigojimus šioje Sutartyje ir jos prieduose nustatytais terminais, Pirkėjas raštu įspėjęs paslaugos teikėją ir nesumažindamas kitų savo teisių gynimo būdų pradeda skaičiuoti 0,02 proc. dydžio delspinigius nuo Paslaugų teikėjo laiku neįvykdytų įsipareigojimų dalies už kiekvieną termino praleidimo dieną, neviršijant 5 proc. Sutarties kainos.

9.4. Jei apskaičiuoti delspinigiai viršija 5 proc. Sutarties kainos, Pirkėjas, prieš tai raštu įspėjęs Paslaugų teikėją:

9.4.1. išskaičiuoja delspinigių sumą iš Paslaugos teikėjui mokėtinų sumų ir/arba;

9.4.2. pasinaudoja sutarties įvykdymo užtikrinimuir/arba;

9.4.3. nutraukia Sutartį.

9.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

**10.** **SUTARTIES SUSTABDYMAS, PAKEITIMAS IR NUTRAUKIMAS**

10.1. Sutartis įsigalioja šalims ją pasirašius bei Paslaugų teikėjui pateikus sutarties įvykdymo užtikrinimą 5 skyriuje nustatyta tvarka ir galioja iki visiško šalių įsipareigojimų įvykdymo, tačiau ne ilgiau kaip 18 (aštuoniolika) mėnesius (įskaitant atsiskaitymo terminą) nuo Sutarties įsigaliojimo dienos. Visos paslaugos pagal Sutartį turi būti suteiktos iki 2026 m. kovo 30 d. Jei projekto vykdymo ir paslaugų teikimo terminai bus pratęsti, kaip numatyta Sutarties 2.2 p., Sutarties galiojimo terminas bus patęsiamas paslaugų teikimo terminui.

10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10.3. Pirkėjas raštu dėl pasikeitusių aplinkybių, kai dėl jų negalima tęsti paslaugų teikimo ir kai jos tampa žinomos po Sutarties pasirašymo ir, kai Paslaugų teikėjas nebuvo prisiėmęs jų atsiradimo rizikos, gali bet kada nurodyti Paslaugų teikėjui sustabdyti visų ar dalies paslaugų teikimą, nurodydamas (jeigu įmanoma) sustabdymo trukmę dienomis.

10.4. Aplinkybės, dėl kurių gali būti stabdomas paslaugos teikimas, yra:

10.4.1. trečiųjų šalių įtaka;

10.4.2. sustabdytas finansavimas arba trūksta finansavimo;

10.4.3. bet koks nenumatomas gamtos jėgų veikimas, kurio joks patyręs Paslaugos teikėjas nebūtų galėjęs tikėtis;

10.4.4. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas;

10.4.5. esant ekstremaliai situacijai dėl ligos epidemijos, pandemijos (tokios, kaip: COVID-19 ir pan.) ir (ar) su tuo susijusių teisės aktais įvestų sąlygų ir (ar) kitų, su ekstremalia situacija susijusių, tačiau iš anksto nežinomų ir negalimų numatyti aplinkybių, kurių joks patyręs Paslaugų teikėjas nebūtų galėjęs tikėtis ar kitų aplinkybių, kurios nebuvo žinomos pirkimo vykdymo metu ir su kuriomis susidurtų bet kuris Paslaugų teikėjas, paslaugų teikimas tampa objektyviai nebegalimas vykdyti ir Paslaugų teikėjas pateikia Pirkėjui dokumentus, pagrindžiančius aplinkybes už visą laikotarpį, dėl kurių Paslaugų teikėjas nebegali teikti paslaugų. Pirkėjas, įvertinęs pateiktus pagrindžiančius dokumentus, priima sprendimą dėl Sutarties stabdymo.

10.5. Sustabdytas paslaugų teikimas neatliekamas iki paslaugų teikimo vykdymo atnaujinimo. Pirkėjui nurodant raštu paslaugų teikimas atnaujinamas išnykus aplinkybėms, dėl kurių jos buvo sustabdytos. Atnaujinus paslaugų teikimą, paslaugos teikiamos per joms likusį laikotarpį (laiką), kuris buvo likęs iki sustabdymo.

10.6. Sutartį galima nutraukti šiais atvejais:

10.6.1. vienos Šalies sprendimu prieš 30 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis;

10.6.2. Pirkėjo sprendimu prieš 30 kalendorinių dienų raštu įspėjus Paslaugų teikėją Viešųjų pirkimų įstatymo 90 straipsnio 1 dalyje nurodytais atvejais;

10.6.3. abiejų Šalių rašytiniu susitarimu.

10.7. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

10.8. Sutarties sąlygos Sutarties galiojimo laikotarpiu gali būti keičiamos LR Viešųjų pirkimų įstatymo 89 str. 1-3 dalyse numatyta tvarka. Visais atvejais keičiant Sutarties sąlygas neturi būti pažeistos 89 str. 4 d. sąlygos.

10.9. Sudarytos Sutarties Šalis gali būti pakeista LR Viešųjų pirkimų įstatymo 89 str. 1 d. 4 p. numatytais atvejais.

10.10. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako per 10 (dešimt) darbo dienų. Šalims nesutarus dėl Sutarties sąlygų keitimo, sprendimo teisę turi Pirkėjas. Šalims tarpusavyje susitarus dėl Sutarties sąlygų keitimo, šie keitimai įforminami susitarimu, kuris yra Sutarties neatskiriama dalis. Sutarties sąlygų pakeitimas turi būti įformintas papildomu susitarimu ir pasirašytas abiejų Šalių.

**11. GINČŲ SPRENDIMO TVARKA**

11.1 Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.

11.2 Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

**12.** **NENUGALIMOS JĖGOS APLINKYBĖS (FORCE MAJEURE)**

12.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.

12.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir kituose Lietuvos Respublikos teisės aktuose. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

12.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama dokumentus, patvirtinančius šių aplinkybių buvimą bei įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

12.4. Pagrindas atleisti šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu šalis laiku neišsiunčia pranešimo arba neinformuoja ir nepateikia nenugalimos jėgos aplinkybių buvimą patvirtinančių dokumentų, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

**13. KONFIDENCIALUMAS**

13.1. Konfidencialia informacija pagal šią Sutartį laikoma:

13.1.1. bet kokiu būdu išreikšta informacija (raštu ar elektronine forma), kuri gaunama vykdant šia Sutartimi prisiimtus įsipareigojimus ir kuri yra susijusi su Šalių atliekamomis funkcijomis;

13.1.2. asmens duomenys, elektroniniai dokumentai (duomenų bazės, duomenų failai ir kt.), Sistemų dokumentai, archyvuota informacija ar kiti dokumentai, paruošti Sutarties šalies ar jos darbuotojų, kuriuose yra Sutarties dalyje paminėtos informacijos, ar kurie yra parengti remiantis aukščiau minėta informacija.

13.2. Paslaugų teikėjas įsipareigoja:

13.2.1. naudotis konfidencialia informacija tik sutartinių įsipareigojimų vykdymo tikslais;

13.2.2. neskleisti, negarsinti ir neperduoti tretiesiems asmenims bei nenaudoti trečiųjų fizinių ar juridinių asmenų interesams konfidencialios informacijos, kuri bet kokia forma sutartinių įsipareigojimų tikslais buvo gauta iš Pirkėjo, Sutarties galiojimo laikotarpiu ir po Sutarties įvykdymo ar jos nutraukimo be išankstinio rašytinio Pirkėjo sutikimo, jeigu Lietuvos Respublikos įstatymai bei kiti teisės aktai nenustato kitaip, ir informuoti Pirkėją apie reikalavimą įstatymų nustatyta tvarka atskleisti konfidencialią informaciją;

13.2.3. užtikrinti konfidencialios informacijos apsaugą, t. y. užkirsti galimybę tretiesiems asmenims sužinoti tokią informaciją;

13.2.4. visais atvejais pranešti Pirkėjui apie nesankcionuotą konfidencialios informacijos atskleidimą, informacijos saugumo įvykius ir silpnąsias vietas, taip pat nedelsiant informuoti kitą Sutarties šalį apie aukščiau nurodytų nesklandumų pašalinimą.

13.3. Pasibaigus Sutarties galiojimui/nutraukus Sutartį, Paslaugų teikėjas nedelsiant privalo:

13.3.1. grąžinti konfidencialią informaciją Pirkėjui arba sunaikinti pateiktą konfidencialią informaciją;

13.3.2. įpareigoti asmenis, kuriems konfidenciali informacija buvo atskleista, sunaikinti ar galutinai ištrinti visas elektronines bylas, pastabas ir kitus dokumentus, kuriuose yra konfidencialios informacijos ar kurie yra parengti remiantis konfidencialia informacija;

13.3.3. patvirtinti Pirkėjui šioje dalyje nustatytų įsipareigojimų įvykdymą raštu.

13.4. Paslaugų teikėjas turi teisę atskleisti konfidencialią informaciją ar jos dalis tik tiems savo darbuotojams, kurie yra susipažinę su konfidencialios informacijos reikalavimais, nustatytais šioje Sutartyje ir teisės aktuose, kurie susiję su duomenų apsauga. Konfidencialios informacijos atskleidimas šioje dalyje nurodytiems asmenims vykdomas pateikiant jiems informaciją pasirašytinai.

**14. ASMENS DUOMENŲ TVARKYMAS**

14.1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

14.2. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį arba būtinybe pasinaudoti iš Sutarties kylančiomis teisėmis.

14.3. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.

14.4. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami Sutarties vykdymo metu.

14.5. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su Sutarties vykdymu.

14.6. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos ši Sutartis nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.

14.7. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo Subteikėjų darbuotojus ir kitus atstovus), kurie bus pasitelkti Sutarčiai su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi Sutarties vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.

14.8. Šalys šiuo susitaria, kad po Sutarties nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Sutartį ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

**15. KITOS NUOSTATOS**

15.1 Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.

15.2. Visi šios Sutarties pakeitimai, papildymai ir priedai galioja, jeigu jie yra sudaryti raštu ir pasirašyti abiejų Šalių.

15.3. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

15.4. Šalys įsipareigoja per 3 darbo dienas informuoti viena kitą pasikeitus šalių juridiniams adresams, bankų rekvizitams.

15.5. **Paslaugų Teikėjas Sutarties vykdymo laikotarpiui paskiria kontaktinį asmenį, atsakingą už Sutarties vykdymo koordinavimą bei sutartinių įsipareigojimų vykdymo priežiūrą** *(.....)*

15.6. Užsakovo paskirtas asmuo, atsakingas už Sutarties vykdymą, Šilalės rajono savivaldybės administracijos ......

15.7. Užsakovo paskirtas asmuo, atsakingas už Sutarties koordinavimą, Šilalės rajono savivaldybės administracijos ......

15.8. Užsakovo paskirtas asmuo, atsakingas už Sutarties ir pakeitimų paskelbimą pagal Viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos .....

15.9. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Pirkėjui, kad Sutartį vykdys tik tokią teisę turintys asmenys.

15.10. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

15.11. Sutartis sudaroma lietuvių kalba.

15.12. **Ši Sutartis pasirašoma elektroniniu parašu – sudaromas vienas sutarties egzempliorius**.

15.13. Paslaugos teikėjas įsipareigoja bendrauti su Pirkėju elektroninėmis priemonėmis (telefonu, elektroniniu paštu ar kt.), mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Pirkėjui turi būti pateikti tik elektroniniu formatu (jeigu Sutartyje ir (ar) jos prieduose nenumatyta kitaip). Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimalius aplinkos apsaugos kriterijus, patvirtintus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ .

**16. SUSIRAŠINĖJIMAS**

16.1. Sutarties Šalys susirašinėja lietuvių kalba. Visi pranešimai ir sutikimai, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresais, kuriuos nurodė viena Šalis, pateikdama pranešimą:

|  |  |  |
| --- | --- | --- |
|  | **Pirkėjo kontaktinis asmuo** | **Paslaugos teikėjo kontaktinis asmuo** |
| Vardas, pavardė |  |  |
| Adresas | J. Basanavičiaus g. 2-1, Šilalė | Vilniaus g. 4, Vilnius |
| Telefonas |  |  |
| El. paštas |  |  |

**17. SUTARTIES PRIEDAI**

17.1. Sutarties 1 priedas – Paslaugų techninė specifikacija;

17.2. Sutarties 2 priedas – Suteiktų Paslaugų perdavimo–priėmimo aktas (ai);

17.3. Sutarties 3 priedas – Specialistų sąrašas.

**18.** **ŠALIŲ REKVIZITAI BEI KONTAKTINIAI DUOMENYS**

|  |  |
| --- | --- |
| **PIRKĖJAS**  **Šilalės rajono savivaldybės administracija**  Adresas: J. Basanavičiaus g. 2-1,  75138 Šilalė  Kodas 188773720  A. s. LT524010044500040033  „Luminor Bank“, AS  El. paštas [administratorius@silale.lt](mailto:administratorius@silale.lt)  Tel. (0 449) 76114  Faksas (0 449) 76118  Administracijos direktorius  Andrius Jančauskas    Parašas ...................................................  Data.........................................................  A.V. | **PASLAUGOS TEIKĖJAS**  **UAB „Eurointegracijos projektai“**  Adresas: Vilniaus g. 4, 01102, Vilnius  Juridinio asmens kodas 142122047  PVM mokėtojo kodas LT421220410  A. s. LT027180500020467903  AB „Šiaulių bankas“  Banko kodas 71800  Tel.  El. paštas  Parašas ...................................................  Data.........................................................  A.V. |

Sutarties Priedas Nr. 2

Suteiktų Paslaugų perdavimo–priėmimo aktas

**SUTEIKTŲ PASLAUGŲ PRIĖMIMO–PERDAVIMO AKTAS Nr.**

**Prie** *(data)* **Nr.** *xxxx* **Paslaugų pirkimo-pardavimo sutarties**

*(Data)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (paslaugų teikėjo pavadinimas)* (toliau Paslaugų teikėjas), atstovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_-(*nurodoma pareigos, vardas, pavardė, kokiu pagrindu atstovauja*), perduoda, o Šilalės rajono savivaldybės administracija (toliau – Pirkėjas), atstovaujama (*nurodoma pareigos, vardas, pavardė, kokiu pagrindu atstovauja*), priima suteiktas paslaugas pagal žemiau pateiktą lentelę.

***Atliktos paslaugos:***

|  |  |  |  |  |
| --- | --- | --- | --- | --- |
| **Nr.** | **Paslaugos pavadinimas** | **Mato vnt.** | **Kiekis** | **Kaina, Eur** |
| 1. |  |  |  |  |
| 2. |  |  |  |  |
|  | ***Iš viso be PVM:*** | | |  |
|  | ***PVM:*** | | |  |
|  | **Iš viso Eur su PVM:** | | |  |

Priimdamos Paslaugas, Šalys nustatė, kad Paslaugos yra be trūkumų, jos atitinka techninėje specifikacijoje keliamus reikalavimus ir yra priimamos.

Paslaugų teikėjo atsakingas asmuo:

(pareigos) \_\_\_\_\_\_\_\_\_\_\_\_\_\_\_\_\_\_\_ (vardas, pavardė)

(parašas)

Šilalės rajono savivaldybės administracija atsakingas asmuo:

(pareigos) \_\_\_\_\_\_\_\_\_\_\_\_\_\_\_\_\_ (vardas, pavardė)

(parašas)